ΡΩΜΑΙΚΗ ΙΣΤΟΡΙΑ-ΕΡΩΤΗΣΕΙΣ ΚΛΕΙΣΤΟΥ ΤΥΠΟΥ

**1ο ΘΕΜΑ**

**1.α. ΑΣΚΗΣΕΙΣ ΣΩΣΤΟ-ΛΑΘΟΣ**

**(Ι)** Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη **Σωστό**, αν η πληροφορία είναι σωστή, ή τη λέξη **Λάθος**, αν η πληροφορία είναι λανθασμένη:

1. Είναι πολύ πιθανό η δημιουργία της Ρώμης να οφείλεται στους Ετρούσκους.

2. Ο Γάιος Γράκχος μείωσε τα χρόνια της στράτευσης και αύξησε τον στρατιωτικό μισθό.

3. Το διάταγμα του Καρακάλλα (212 μ.Χ.) αναγνώρισε όλους τους κατοίκους της ρωμαϊκής αυτοκρατορίας ως ρωμαίους πολίτες.

4. Η ρωμαϊκή κοινωνία την περίοδο της βασιλείας συγκροτείται από τους πατρικίους, τους ιερείς και τους τιμητές.

5. Ο Μ. Κωνσταντίνος μετέβαλε την Ηγεμονία (Principatus) σε Απόλυτη Μοναρχία (Dominatus).

6. Ο Οκταβιανός συγκέντρωσε στο πρόσωπό του τα σπουδαιότερα αξιώματα της ρωμαϊκής πολιτείας, εκτός από το αξίωμα του δικτάτορα.

7. Ο αγροτικός νόμος του Τιβέριου Γράκχου προέβλεπε, μεταξύ άλλων, την εγκατάσταση ακτημόνων σε αποικίες που είχαν ιδρύσει οι Ρωμαίοι.

8. Στην αρχαία Ρώμη η τάξη των πατρικίων συγχωνεύτηκε κάποια στιγμή με εκείνη των πληβείων.

9. Δικτάτορας ήταν ο εκλεγμένος άρχοντας στον οποίον παραχωρούνταν όλες οι εξουσίες, όταν η πολιτεία της Ρώμης βρισκόταν σε κρίσιμη κατάσταση.

10. Όλοι οι άρχοντες του ρωμαϊκού κράτους της περιόδου της δημοκρατίας (Res publica) εκλέγονταν για δώδεκα μήνες.

11. Ο Γάιος Γράκχος, όταν εκλέχθηκε δήμαρχος στη Ρώμη, ενίσχυσε την τάξη των συγκλητικών.

12. Ο Τιβέριος Γράκχος πρότεινε την ψήφιση του αγροτικού νόμου.

13. Πατρίκιοι ήταν όλοι οι νεότεροι κάτοικοι της Ρώμης και των γύρω περιοχών.

14. Οι δήμαρχοι στην αρχαία Ρώμη υπερασπίζονταν τα δικαιώματα των πληβείων.

15. Οι πληβείοι ήταν οι Ρωμαίοι που ανήκαν στις παλαιές μεγάλες οικογένειες.

16. Η παράδοση αναφέρει πως ανάμεσα στους έξι βασιλείς της Ρώμης κανείς δεν είχε ετρουσκική καταγωγή.

17. Οι δήμαρχοι είχαν ως κύριο έργο την προστασία των πληβείων από τις αυθαιρεσίες των πατρικίων.

18. Ο Οκταβιανός, επειδή συγκέντρωσε στο πρόσωπό του όλα σχεδόν τα αξιώματα, δεν ακολούθησε συμβιβαστική τακτική στην κατανομή της εξουσίας.

19. Η ρωμαϊκή κοινωνία, την περίοδο της βασιλείας, συγκροτούνταν αποκλειστικά και μόνο από τους πατρικίους και τους πληβείους.

20.. Ο Οκταβιανός δε δέχτηκε το αξίωμα του δικτάτορα.

**ΑΣΚΗΣΕΙΣ ΠΟΛΛΑΠΛΗΣ ΕΠΙΛΟΓΗΣ**

**1.α.** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

1. Την περίοδο της βασιλείας στη Ρώμη, η φρατρική εκκλησία:

α. έχασε σταδιακά τη δύναμή της

β. εξέλεγε τους υπάτους, τους τιμητές και τους πραίτωρες

γ. εξέλεγε τους κατώτερους άρχοντες

δ. εξέλεγε τον βασιλιά

2. Ο Οκταβιανός:

α. συγκέντρωσε στο πρόσωπό του όλες τις εξουσίες, εγκαθιδρύοντας απόλυτη μοναρχία

β. ανέλαβε ο ίδιος τη διοίκηση όλων των επαρχιών του ρωμαϊκού κράτους

γ. παραμέρισε τη σύγκλητο με την υποστήριξη του στρατού

δ. διατήρησε την υψηλή εποπτεία της διοίκησης του κράτους, της εξωτερικής πολιτικής και των στρατιωτικών ζητημάτων.

2. Η ίδρυση της Ρώμης τοποθετείται το:

α. 431 π.Χ.

β. 404 π.Χ.

γ. 753 π.Χ.

δ. 753 μ.Χ.

4. Κύριο έργο των δημάρχων στη Ρώμη ήταν η:

α. προστασία των πατρικίων από τους πληβείους

β. κατάταξη των πολιτών ανάλογα με τα περιουσιακά τους στοιχεία

γ. επίβλεψη των ηθών

δ. προστασία των πληβείων από τις αυθαιρεσίες των πατρικίων

5. Ο Τιβέριος Γράκχος, όταν εκλέχτηκε δήμαρχος στη Ρώμη:

α. ενίσχυσε την τάξη των συγκλητικών

β. πρότεινε την ψήφιση του αγροτικού νόμου

γ. μετέβαλε το ρωμαϊκό πολίτευμα

δ. ίδρυσε αποικίες σε κατακτημένες περιοχές της Ιταλίας

6. Οι πραιτωριανοί:

α. σταδιακά απέκτησαν μεγάλη δύναμη κι έγιναν επικίνδυνοι για το κράτος

β. ήταν οι φρουροί των συνόρων της αυτοκρατορίας

γ. δεν απέκτησαν μεγάλη δύναμη

δ. ήταν φρουροί των υπάτων

7. Στην αρχαία Ρώμη τα μέλη των παλαιών, μεγάλων οικογενειών ονομάζονταν:

α. πληβείοι

β. πελάτες

γ. πατρίκιοι

δ. τιμητές

8. Στη Ρώμη, την περίοδο της βασιλείαςη κοινωνία συγκροτείται από:

α. τους δημάρχους, τους τιμητές και τους πληβείους

β. τους πατρικίους, τους συγκλητικούς και τους πληβείους

γ. τους άρχοντες, τους υπάτους και τους δικτάτορες

δ. τους πατρικίους, τους πελάτες και τους πληβείους

9. Η μεταρρυθμιστική προσπάθεια των Γράκχων στόχευε, μεταξύ άλλων, στη(ν):

α. ενίσχυση των συγκλητικών

β. μεταβολή του πολιτεύματος της Ρώμης

γ. αποκατάσταση μεγάλου μέρους των ακτημόνων

δ. κατάργηση της τάξης των ιππέων

**ΝΑ ΔΩΣΕΤΕ ΤΟ ΠΕΡΙΕΧΟΜΕΝΟ ΤΩΝ ΟΡΩΝ:**

**1.β.** Να εξηγήσετε το περιεχόμενο των ακόλουθων ιστορικών όρων: *λοχίτιδα εκκλησία* (μονάδες 8)*, Αύγουστος, Corpus juris civilis (αστικό δίκαιο) σελ. 259, πελάτες, δυαρχία εξουσιών σελ. 211,*

*Νομοδιδάσκαλοι, πατρίκιοι, πραιτωριανοί,* )*, αγροτικός νόμος, δικτάτορας,*  *ύπατοι, δωδεκάδελτος (περίοδος ρωμαϊκής δημοκρατίας),*

**ΔΕΙΤΕ ΚΑΙ ΑΥΤΟΝ ΤΟΝ ΤΥΠΟ ΑΣΚΗΣΗΣ -ΧΡΟΝΟΛΟΓΙΚΗ ΚΑΤΑΤΑΞΗ**

**(Ι)** Να κατατάξετε στη σωστή χρονολογική σειρά τα ακόλουθα γεγονότα, αρχίζοντας από το αρχαιότερο και καταλήγοντας στο πιο πρόσφατο:

α. Σικελική εκστρατεία 413 π.Χ

β. η εκλογή του Γάιου Γράκχου στο αξίωμα του δημάρχου 123 π.Χ

γ. διάταγμα Καρακάλλα 212 μ.Χ

δ. μάχη στα Λεύκτρα - άνοδος της Θηβαϊκής ηγεμονίας 371 π.Χ.

ε**.** ίδρυση της Ρώμης 753 π.Χ.

Η ΑΠΑΝΤΗΣΗ ΕΙΝΑΙ:

**ΚΑΙ ΑΥΤΟΝ: ΑΝΤΙΣΤΟΙΧΙΣΗΣ**

**(Ι)** Να αντιστοιχίσετε τα ιστορικά πρόσωπα της στήλης Α με γεγονότα της στήλης Β. Δύο (2) στοιχεία της στήλης Β΄ περισσεύουν.

|  |  |
| --- | --- |
| Α | Β |
| 1. Εφιάλτης 2. Φίλιππος Β΄ 3. Περικλής 4. Τιβέριος Γράκχος 5. Οκταβιανός | α. ίδρυση των Θουρίων  β. αγροτικός νόμος  γ. καθιέρωση του θεσμού της λειτουργίας  δ. ίδρυση της Αλεξάνδρειας  ε. δημοκρατικές μεταρρυθμίσεις  στ. εγκαθίδρυση της Ηγεμονίας (Principatus)  ζ. συνέδριο της Κορίνθου (337 π.Χ.) |

Η ΑΠΑΝΤΗΣΗ ΕΙΝΑΙ: 1- ε, 2-ζ, 3-α, 4-β, 5-στ

ΚΑΙ ΑΥΤΟ

**(Ι)** Να αντιστοιχίσετε στοιχεία της στήλης Α με στοιχεία της στήλης Β. Ένα (1) στοιχείο της στήλης Α περισσεύει.

|  |  |
| --- | --- |
| Α | Β |
| 1. τυραννίδα  2. νομοθέτης (ή αισυμνήτης)  3. γραμματικοί  4. χορηγία  5. νομοδιδάσκαλος  6. μετοίκιο | α. Βιβλιοθήκη της Αλεξάνδρειας  β. Λυκούργος  γ. λειτουργία  δ. φόρος  ε. Πεισίστρατος |

Η ΑΠΑΝΤΗΣΗ ΕΙΝΑΙ: 1-ε, 2-β, 3-α, 4-γ, 6-δ

**(Ι)** Να αντιστοιχίσετε στοιχεία της στήλης Α με στοιχεία της στήλης Β. Ένα (1) στοιχείο της στήλης Α περισσεύει.

|  |  |
| --- | --- |
| Α | Β |
| 1. Σόλων  2. Ετρούσκοι  3. Σέλευκος  4. Ιπποκράτης  5. Ακενατών  6. Περικλής | α. ιατρική  β. νομοθέτης στην Αθήνα  γ. θεωρικά  δ. ίδρυση της Αντιόχειας  ε. ίδρυση της Ρώμης |

Η ΑΠΑΝΤΗΣΗ ΕΙΝΑΙ

1-β, 2-ε, 3-δ, 4-α, 6-γ

ΚΑΙ ΑΥΤΟ:

**(Ι)** Να αντιστοιχίσετε τα στοιχεία της στήλης Α με στοιχεία της στήλης Β. Δύο (2) στοιχεία της στήλης Β περισσεύουν.

|  |  |
| --- | --- |
| Α | Β |
| α. τραγική ποίηση  β. πανελλήνια ιδέα  γ. ρητορική  δ. ιστοριογραφία  ε. ιατρική | 1.Ηρόδοτος  2.Σοφοκλής  3.Ιπποκράτης  4. Κίμων  5. Εφιάλτης  6. Ισοκράτης  7. Δημοσθένης |

Η ΑΠΑΝΤΗΣΗ ΕΙΝΑΙ: α-2, β-6, γ-7, δ-1, ε-3